Ottawa

Ottawa (eng. [], fr. []) is d Bundeshauptstod vo Kanada. Se ligt am estlichn Teil vo da Provinz Ontario am Ottawa Fluss, diaged a da Grenz a d Provinz Québec. Ottawa bedeit „Handla“ a da Sproch vo de Algonkin, a Voik, wos a da Zeid vo da Besiedlong vom Fluss do an Handl bedrim hod. Am andan Ufa vom Fluss ligt de Zwillingsstod Gatineau. Ottawa seiba hod 883.391 Eihwohna und is damit de viatgresste Stod z Kanada, da Groußraum Ottawa-Gatineau is mid 1.236.324 Eihwohna (Voikszählung vo 2011) d viatgresste Ballungsraum vo Kanada.
D Bvejkarung is zu 63 % englisch- und zu 15 % französischsprachig. Ottawa is a da Region de oazigste offiziell zwoasprochige Stod. A da Stod seiba duad de englische Sproch ibawieng, im Gengsatz zu Gatineau, wos auf da andan Seitn vom Fluss ligt und wo d franzöische Sproch ibawiegt. Duach an Haufa Eiwandara a de Stod gibts a nu an fei andane Sprochn wo gred weand.
D Wiadschoft vo da Hauptstod wiad zum mehran vo de zwoa Sekdoan drong: zum oana duach de Oabatsplatz vo de Bundesbeheadn und de vo da Bundesregiarung, zum andan vo da Hochtechnologieindustrie. Ottawa belegt beim Bruttoinlandsprodukt und am Nettoeinkommen vo de Agsteidn de vedan Platz im landesweitn Vagleich und an easchtn bei da Pro-Kopf-Zoi vo de Eihwohna mid am akademischn Grod. (→ Bildung)
Bvejkarung.
Bvejkarungsentwicklung.
D Bvejkarung vo da Stod is a de letzt Joazehnt oiwei weida agsting. A der Tabein segst de Entwicklung vo da Eihwohnazoi a de gejtnden Stodgrenzn. Seit da Grindung vo Bytown hods ingsgsamt zwejf Vagressarungen vo da Vergrößerungen vo de Stodgrenzn gehm. 2001 hods de gresste und bis iaz de letzte Vagressarung vom Gebiet gehm. De Metropoiregion Ottawa-Gatineau hod a da Voikszäung 2011 1.236.324 Eihwohna zeid. A de uaspringlichn Grenzn ohne de neia Stadtteile hod Ottawa grod 337.031 Eihwohna, de Zoi is 2006 sogoa auf 328.105 zruckganga. Noch arana Prognosn soid d Stodbvejkarung weida owochsn und am Jea 2021 d Millionengrenz dareicha. Im Jea 2011 hod Ottawa 883.391 Eihwohna.
Demografie.
Am Jea 2001 war da Fraunateil bei eba 51,23 %, bei de Jugendlichn unda 14 Jea woands 19,30 % vo da Gsamtbvejkarung und bei de iba 65-Jahrign 10,81 %. As Duachschniedsoida hod bei 36,6 Jea gleng. Da Ateil vo de Auslända war bei 2006 22,28 %. Da Ateil vo de „sichtboan Mindaheitn“ is bei 20,2 % gleng und der vo de Ureiwohna bei 1,5 %. De gresste sichtboare Mindaheit steind de schwoazn mi 4,9 %, gfoigt vo de Chinäsn mid 3,8 %, de Siadasiatn mid 3,3 % und de Araba mid 3,0 %.
Sprochn.
Ottawa is offiziell englisch- und französischsprochig. De ganze Vawoidung is auf d Zwoasprochigkeit ausgricht. D Bvejkarung is zum mehran englischsprochig (62,6 %); eba 14,9 % hand französischsprochig (→ Franko-Ontarier). Oba grod a ganz a gloana Teil (etwa 0,85 %) is mid zwoa Muatasprochn aufgwochsn. Grod a Teil vo 59,87 % hod Kenntnisse vo da englischn Sproch, 1,62 % beherrschend grod Französisch. Fei vo de französischsprochign Eihwohna lemand a de noadestlichn Beziak am Ottawa River entlang. Eba 37 % vo da Bvejkarung rend beide Sprochen und eba 1,3 % beherrschen koane vo de zwe Sprochn. Duach de Eiwandara hand fei andane Sprochn wia Arabisch, Chinäsisch, Italienisch, Deitsch, Spanisch oda Persisch vadren.
Religiona.
Noch da Voikszäung 2001 gheand 79,34 % vo da Bvejkarung arana christlichn Konfession a. Dava gheand mid 54,16 % de gresste Gruppm da remisch-katholischn Kiacha a, 21,85 % hand evangelisch und 1,68 % hand orthodoxe. Da Rest gheand zu de frein christlichn Kiachan, de Zeugen Jehovas oder zua Kiacha Jesu Christi vo de Heilign vo de Letztn Dog. De gresste Gruppm wo ned christlich is, is da Islam mid 3,97 %. Danoch de Juden (1,09 %) und des Buddhismus (0,95 %). Der Anteil der Konfessionslosen beträgt 13,29 %.